
ABSTRACT


Dislexia
 reprezintă o deficienţă de învăţare, manifestată în cazul copiilor ale căror rezultatele obţinute la citit-scris sau socotit rămân mult sub rezultatele aşteptate, raportate la nivelul capacităţilor intelectuale şi la efortul depus pentru învăţare. Tulburarea de învăţare poate apărea la orice nivel de inteligenţă, chiar şi la un nivel de inteligenţă superioară. Nu se explică prin lipsa exersării, lipsă de motivare, factori emoţionali sau slaba pregătire a profesorilor. Nu depinde de nivelul socio-cultural al familiilor, având la bază o disfuncţie neurologică, care poate influenţată şi de factorul ereditar.

Cele mai cunoscute tulburări de învăţare sunt tulburările de citire (dislexia), tulburările de scriere (disgrafia) şi tulburările de calcul (discalculia).
Dislexia este asimilată problemelor copiilor cu nevoi speciale, ale căror drepturi sunt cel mai des reglementate prin intermediul legilor destinate educaţiei, egalităţii de şanse sau discriminării. 
Tendinţa general valabilă în cadrul legislaţiei europene este cea de introducere a învăţământului special sub cupola învăţământului de masă.  Astfel, copiilor cu nevoi speciale le este facilitat accesul în cadrul învăţământului preşcolar, şcolar şi gimnazial, unde beneficiază de ajutor suplimentar din partea profesorilor de la clasă sau a celor specializaţi, precum şi de conceperea unor programe individuale educaţionale (vezi cazul Marii Britanii şi Germaniei). Programele au rolul de a identifica rapid nevoile copiilor aflaţi în dificultate, strategiile educaţionale şi mijloacele de sprijin adecvate, fiind efectuate evaluări graduale ale progreselor înregistrate de aceştia. În Germania, în toate şcolile primare există un cadru didactic special instruit pentru a recunoaşte cazurile de dislexie şi care se afla în strânsă colaborare cu psihologul şcolii. Dintre cele mai cunoscute măsuri pentru sprijinirea copiilor dislexici, le nominalizăm pe cele în care copilul beneficiază de un timp mai mare în cazul testărilor şi examinărilor, cele în care sunt permise şi folosite materiale didactice speciale, precum şi situaţiile în care o parte din examinările scrise sunt înlocuite cu examinări orale sau profesorul îi citeşte elevului textele exerciţiilor scrise. Autorităţile şcolare aplică aceste măsuri în mod flexibil, potrivit evaluării specialistului.

În cadrul legislaţiei şi codurilor de bune practici din ţările membre UE este stipulat rolul important pe care părinţii îl deţin în procesul de diagnosticare rapidă a copiilor cu nevoi speciale, alături de personalul şcolar, cel mai des format din profesori şi alţi angajaţi ai şcolii, cum ar fi consilierii şcolari şi educatorii pentru copii cu nevoi speciale. Atunci când situaţia o impune se apelează la ajutorul unor cadre specializate din afara şcolilor sau chiar la soluţia înscrierii copiilor cu nevoi speciale în cadrul unor şcoli specializate, cu posibilitatea reînscrierii acestora în învăţământul de masă, atunci când este posibil (vezi cazul Olanda).
De obicei, sarcina aplicării legislaţiei copiilor cu nevoi speciale cade în competenţa autorităţilor locale, care se ocupă îndeaprope de crearea unor servicii specializate în cadrul administraţiei locale privind copiii cu nevoi speciale sau de parteneriat cu părinţii şi de aprobarea înscrierii copiilor cu nevoi speciale în învăţământul de masă sau cel special, cu acordul prealabil al părinţilor.  
Coordonarea învăţământului special este realizată de centrele pentru educaţie specială care au misiunea de a asigura know-how-ul către şcolile obişnuite, să ofere consultanţă şi asistenţă profesorilor şi părinţilor şi să ofere suport material corespunzător pentru cooperarea cu alţi actori-cheie şi instituţiii din cadrul şi din afara sistemului de învăţământ (vezi spre exemplificare cazul Austriei, Suediei si Olandei).
* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.

AUSTRIA
Un copil este recunoscut ca având nevoi speciale dacă – din cauza unei dizabilităţi fizice sau psihologice – nu este capabil să depăşească anumite praguri prevăzute în curricula naţională fără ajutor specializat (par.8 din Legea privind învăţământul obligatoriu). Procedura de evaluare este făcută de inspectoratul şcolar regional, de către directorul şcolii ori de consiliul şcolar, la solicitarea părinţilor, pe baza avizelor specialiştilor. Această prevedere se aplică la două categorii de elevi:

1. copii oficial evaluaţi ca având nevoi speciale de învăţare (care au dizabilităţi fizice sau psihologice) şi care pot urma cursurile unei şcoli speciale ori ale unei şcoli normale asistaţi (alegerea aparţine părinţilor);

2. copii cu nevoi speciale de învăţare, dar fără o diagnosticare (precum dificultăţi de vorbire, probleme comportamentale, deficienţe de văz sau de auz), care sunt evaluaţi ambulatoriu de serviciul special mobil, în cadrul sau în afara clasei de curs.

Cadrul legal în materie îl reprezintă Legea privind organizarea învăţământului (1985)
, cu modificările şi completările ulterioare, care reglementează inclusiv aspecte legate de educaţia copiilor cu nevoi speciale în cadrul şcolilor speciale. Legea reglementează toate aspectele ce ţin de învăţământul primar, secundar şi liceal (evaluare, înscriere, procedura de transfer între diferite tipuri de şcoli etc.). Începând din anul 1993, copiii cu nevoi speciale de învăţare au dreptul legal de a urma cursurile şcolii primare. Din 1996, acest drept s-a extins şi la cursurile şcolilor gimnaziale (copii cu vârste de 10-14 ani). Includerea legală a copiilor şi adolescenţilor cu nevoi speciale de învăţare a modificat decisiv sistemul de învăţământ austriac. Şcolile publice au fost obligate să întreprindă măsuri organizaţionale şi didactice în acest scop, părinţii fiind liberi să aleagă şcoala pe care o va urma copilul.
Pentru a asigura calitatea educaţiei inclusiv a celei speciale, asistenţa pedagogică este asigurată de la nivel regional. Coordonarea este realizată de centrele pentru educaţie specială care au misiunea de a asigura know-how-ul către şcolile obişnuite, să ofere consultanţă şi asistenţă profesorilor şi părinţilor şi să ofere suport material corespunzător pentru cooperarea cu alţi actori-cheie şi instituţiii din cadrul şi din afara sistemului de învăţământ.

Educaţia inclusivă se realizezază în două moduri: prin clase de integrare, cu un număr de 22-25 elevi, incluzând 4-6 elevi cu diferite dizabilităţi şi prin elaborarea unor programe de învăţământ speciale, individualizate (cu precădere în mediul rural).

În general, în cadrul acestor clase este alocat şi un alt cadru didactic, cu normă întreagă sau redusă, în funcţie de numărul de copii şi de felul nevoilor speciale ale acestora. În şcolile primare, instruirea unei echipe de cadre didactice cu programe individualizate, cu proiecte de orientare diferenţiate, tinde să se perfecţioneze. Programele pot fi aceleaşi cu cele din şcolile speciale, potrivit abilităţilor copiilor, sau pot fi programe normale care vor fi adaptate la nevoile copiilor cu dizabilităţi
.
BELGIA

Cadrul legal

Legea din 6 iulie 1970 privind invăţământul specializat şi integrat

Legea este prima reglementare completă din Belgia care organizează învăţământul special separat de învăţământul de masă, pentru a  veni în sprijinul copiilor şi adolescenţilor cu tulburări specifice de limbaj.

Principiile care stau la baza reglementării sunt: satisfacerea nevoilor educaţionale ale copiilor şi adolescenţilor care prezintă tulburări de învăţare; promovarea dezvoltării acestor copii şi adolescenţi, în cadrul unei oferte educaţionale valorizante, fondată mai degrabă pe reuşită decât pe eşec; organizarea unui învăţământ adaptat diferitelor forme handicap, pe tipuri de educaţie care să răspundă nevoilor educative generale şi particulare ale elevilor cu dizabilităţi, funcţie de natura şi gradul de handicap; punerea în aplicare a unui învăţământ adaptat vârstei elevilor; asistenţă în favoarea integrării familiale, sociale şi profesionale; adoptarea unei structuri flexibile axată pe învăţarea individuală şi respectul pentru ritmul copilului; asigurarea suportului necesar şi a monitorizării pentru copiii/tinerii care prezintă dizabilităţi; raţionalizarea numărului de unităţi şcolare din fiecare tip şi prin urmare oferirea unei game cât mai vaste pentru părinţi.

Potrivit legii, învăţământul special este organizat pe trei niveluri şi anume preşcolar, primar şi secundar, astfel: învăţământul special maternal (preşcolar) se adresează copiilor a căror vârstă este cuprinsă între 3 şi 6 ani;învăţământul special primar destinat copiilor cu vârsta cuprinsă între 6 şi 13 ani;învăţământul special secundar pentru adolescenţii a căror vârstă este cuprinsă între 13 şi 21 ani.

Organizarea învăţământului special a creat o reţea de şcoli denumite "type huit" –" tipul 8", şcoli destinate copiilor cu inteligenţă normală dar cu tulburări  severe de învăţare cum sunt dislexia şi disfazia
.

Crearea acestor şcoli a antrenat o depistare sistematică, încă de la grădiniţă, a copiilor cu tulburări de învăţare.

Examenul multidisciplinar este realizat într-un centru psiho-medico-social, iar datele obţinute sunt interpretate şi integrate într-un raport.

Majoritatea elevilor dislexici care au capacitatea de a urma cursurile într-o clasă normală, beneficiază de asistenţa unui logoped, fie în cadrul şcolii, fie într-un centru specializat sau în particular. Logopedul asistă la Consiliul clasei şi poate să-şi desfăşoare activitatea în şcoală, fiind angajat de Ministerul Educaţiei.
Învăţământul special permite asigurarea dreptului la educaţie pentru fiecare copil, pentru fiecare tânăr.

Obiectivele învăţământului special, aşa cum se prezintă astăzi sunt: răspunsul individualizat la nevoile speciale ale elevilor pe care-i primeşte; contribuţia la progresul elevului, în ciuda handicapului său, în cadrul unei educaţii progresive; sprijinirea elevilor în definirea şi realizarea proiectelor personale; sprijinul fiecărui elev pentru a beneficia de sprijin pedagogic, paramedical, psihologic şi social; monitorizarea şi evaluarea continuă a progresului fiecărui elev.

Deşi învăţământul specializat este un răspuns apropiat pentru cazurile de dislexie gravă, nu este întotdeauna necesar ca aceşti copii să fie plasaţi în clase de acest tip. Este de preferat ca ei să rămână în cadrul învăţământului de masă, cu o asistenţă corespunzătoare, pentru a putea progresa.

DANEMARCA

Cadrul legal

Circulara Ministerului Educaţiei din 1974

În Danemarca, sprijinul pentru copiii afectaţi de dislexie este guvernat de Circulara Ministerului Educaţiei din 1974, revăzută şi adăugită. Ideea centrală a reglementării este clar expusă: "Când tulburările de limbaj scris-citit, ortografia şi uneori matematica nu permit elevului să urmeze cursurile unei clase normale, el are dreptul să beneficieze de educaţie specială, al cărei scop este de a oferi elevului accesul la limbajul scris corespunzător nivelului general şi care să permită reintegrarea şi participarea lui activă la cursurile clasei normale." 

Sprijinul elevului aflat în dificultate se face de o manieră graduală, fiind adaptat la severitatea tulburării. În prima etapă, elevul primeşte sprijin individualizat de la un profesor specializat prezent în unitatea de învăţământ.

Dacă este suspectată prezenţa dislexiei este solicitat sprijinul unui consultant în domeniul lecturii. Acesta este autorizat să efectueze teste, pentru a determina tipul de reabilitare/recuperare care se impune şi care monitorizează cu regularitate progresele elevului. De asemenea, consultantul va introduce, dacă va considera necesar noi metode de reabilitare/recuperare.

Acest sprijin progresiv adus elevului aflat în dificultate demonstrează o voinţa sistemului de educaţie danez de a-şi asuma răspunderea în ceea ce priveşte copiii cu astfel de tulburări şi în general care se confruntă cu dificultăţi în sistemul şcolar.

Toate şcolile au obligaţia de a oferi servicii educaţionale elevilor cu nevoi speciale şi dizabilităţi, iar dacă este necesar, în unele şcoli se organizează cursuri speciale sau sunt înfiinţate unităţi de învăţământ speciale.

ELVEŢIA

Constituţia federală
 conţine articole care au legătură cu domeniul învăţământului special: 

Art.8.2  - Nimeni nu poate fi supus discriminării datorită originii sale, rasei, sexului, vârstei, limbii, situaţiei sociale, modului său de viaţă, a convingerilor religioase, filozofice sau politice sau a unei deficienţe fizice, corporale, mentale sau fizice. 

Art.8.4  - Legea prevede măsuri de eliminare a inegalităţilor care afectează persoanele cu handicap.
Cu privire la educaţie,  Constituţia prevede că:„Dreptul la un educaţia de bază este gratuit şi garantat” (Art.19)

Ca şi obiective sociale Constituţia prevede că:

Art. 41.1.f „Confederaţia şi cantoanele se angajează, pe lângă sprijinirea responsabilităţii personale şi iniţiativei private, să asigure condiţii astfel încât copiii şi tinerii, dar şi persoanele în vârstă pot beneficia de formare iniţială şi formare continuă corespunzătoare abilităţilor lor”.

Art 41.2  „Confederaţia şi cantoanele se angajează ca toate persoanele să fie asigurate contra consecinţelor economice datorate vârstei, invalidităţii, bolii, şomajului, accidentelor, maternităţii, copiii orfani”.
De asemenea, Constituţia Elveţiei conţine prevederi cu privire la învăţământul obligatoriu care se află în responsabilitatea cantoanelor. Cantoanele au obligaţia de a asigura condiţiile necesare pentru învăţământul special necesar copiilor şi adolecenţilor (cu vârsta de până la 20 de ani) cu dizabilităţi (art.62). Întrucât fiecare canton este suveran iar legislaţia în domeniul învăţământului este stabilită la nivelul cantonului, există o mare diversitate în ceea ce priveşte prevederile legale.

Legea federală privind eliminarea inegalităţilor
 pentru persoanele cu handicap prevede că adolescenţii şi copiii cu handicap beneficiază de un învăţământ de bază adaptat la nevoile acestora. De asemenea se încurajează integrarea acestora în instituţiile de învăţământ normale în măsura în care este posibil.

Legea federală cu privire la asistenţa în invaliditate
 prevede că în cazurile de invaliditate gravă trebuie să se asigure un învăţământ specializat. Responsabilitatea principală revine cantoanelor, în principal în ceea ce priveşte finanţarea unui astfel de învăţământ.

De asemenea, există un Acord intercantonal privind armonizarea învăţământului obligatoriu şi cu privire la colaborarea în domeniul învăţământului specializat
.

FRANŢA 
Cadrul legal
Legea nr. 2005-102 din 11 februarie 2005 privind egalitatea de drepturi şi şanse a persoanelor cu handicap
.

Legea nr. 2005 – 380 din 23 aprilie 2005 privind politica şi programul pentru viitorul şcolii

Legea nr. 2003-400 din 30 aprilie 2003 privind asistenţii din domeniul educaţiei

Circulara Ministerului Educaţiei Naţionale nr. 2003-135 din 18 decembrie 2003 privind copiii cu tulburări de sănătate

Circulara Ministerului Educaţiei Naţionale şi a Ministerului Cercetării nr. 2002-024 din 7 februarie 2002 privind punerea în aplicare a unui plan de acţiune privind copiii afectaţi de tulburări specifice de limbaj oral sau scris

Legea din 11 februarie 2005 privind egalitatea de drepturi şi şanse a   persoanelor cu handicap a clasificat dislexia ca şi handicap. Legea a marcat un pas înainte în recunoaşterea şi implicit suportul acordat copiilor dislexici.
În sensul acestei legi, " Constituie handicap orice limitare a activităţii sau restricţii privind participarea la viaţa socială a unei persoane, ca urmare a alterării substanţiale, durabile, mentale, cognitive sau psihice, a unui polihandicap, a unei tulburări de sănătate severe şi invalidante."

Legea a creat următoarele structuri:

• Casele departamentale pentru persoanele cu handicap (MDPH), responsabile cu primirea şi sprijinul acestei categorii socio-medicale, precum şi a persoanelor apropiate acestora (rude, prieteni).

MDPH sunt structuri parteneriale, între stat, departamente, casele locale de asigurări sociale şi asociaţiile reprezentative ale persoanelor cu handicap care se află sub autoritatea Consiliului General.

Atribuţiile MDPH: informarea persoanelor cu dizabilităţi; primirea şi audierea  acestora; evaluarea necesităţilor de compensare; elaborarea unui plan de compensare; servicii de evaluare şi orientare şcolară, medico-socială sau profesională; monitorizarea deciziilor; mediere şi consiliere.

Persoana afectată se află în centrul acestui dispozitiv, astfel: ea îşi exprimă proiectele de viaţă; nevoile ei sunt evaluate de o echipă pluridisciplinară; drepturile îi sunt recunoscute de Comisia pentru drepturile şi autonomia persoanelor cu dizabilităţi.
• Comisiile pentru drepturile şi autonomia persoanelor cu dizabilităţi (CDAPH) au următoarele competenţe în ceea ce priveşte copiii/adolescenţii cu nevoi speciale: decid cu privire la orientarea acestora, precum şi cu privire la măsurile specifice care să asigure integrarea lor şcolară sau profesională şi socială; stabilesc serviciile care să corespundă nevoilor copilului/adolescentului şi care să contribuie la educarea, reeducarea şi reîncadrarea acestora în mediul social; asigură educaţia complementară a copiilor /adolescenţilor cu handicap.

Legea din 11 februarie 2005 privind egalitatea de drepturi şi şanse a persoanelor cu handicap consolidează acţiunile în favoarea şcolarizării elevilor cu handicap.  Legea afirmă dreptul fiecăruia la educaţie în şcolile de masă, cât mai aproape de domiciliul său, la un parcurs şcolar continuu şi adaptat. 
Dispozitive de şcolarizare
Fiecare şcoală are posibilitatea de a primi copiii care locuiesc în circumscripţia acesteia. Pentru a răspunde nevoilor particulare ale elevului cu handicap, un proiect personalizat de şcolarizare organizează educaţia acestuia, împreună cu măsurile complementare adoptate de Comisia pentru drepturile şi autonomia persoanelor cu handicap. Şcolarizarea poate fi individuală sau colectivă în şcoli de masă sau structuri medico-sociale.

Şcolarizarea se poate derula fără nicio asistenţă specială, sau poate face obiectul unei sistematizări dacă nevoile elevului cer imperios acest lucru

În şcolile elementare, clasele de integrare şcolară (CLIS) primesc copii care prezintă un handicap mental, auditiv, vizual sau motor şi pot beneficia de integrare în şcolile de masă. Elevii beneficiază de predare adecvată şi adaptată  şi iau parte la unele activităţi alături de elevii din clasele normale. 

În cazul în care cerinţele de şcolarizare individuală sunt prea mari, elevii care prezintă un handicap pot fi şcolarizaţi într-o unitate pedagogică de integrare (UPI). Acest dispozitiv de şcolarizare se adresează copiilor cu vârsta cuprinsă între 12 – 16 ani, care nu sunt în măsură să urmeze învăţământul de masă. Supravegheaţi de un profesor specializat, aceşti elevi primesc o educaţie adaptată, care pune în aplicare obiectivele stabilite prin proiectul personalizat de şcolarizare. Proiectul include cât mai mult posibil, din plaja de activităţi din clasa de referinţă pentru vârsta copilului

În toate cazurile, când situaţia copilului sau adolescentului cere acest lucru, orientarea către o structură medico-socială reprezintă soluţia care presupune asumarea răspunderii în ceea ce priveşte şcolarizarea, metodele educative sau terapeutice adaptate.

Formarea unui copil/adolescent cu dizabilităţi în cadrul acestor instituţii se derulează: full-time sau part–time ori prin includerea diverselor metode posibile de şcolarizare.

Totul este pus în aplicare prin construirea unui proiect personalizat de şcolarizare, plecând de la o abordare duală: sesizarea de către părinţi a Casei departamentale pentru persoanele cu handicap (MDPH) pe de o parte, şi o evaluare iniţială a persoanei cu dizabilităţi, realizată de o echipă pluridisciplinară (psihologi, asistenţi auxiliari, medici specializaţi tipului de handicap) aparţinînd şcolii de referinţă, pe de altă parte.

Proiectul personalizat de şcolarizare (PPS)

PPS se bazează pe nevoile identificate de echipa pluridisciplinară, care va elabora proiectul personalizat de şcolarizare al elevului cu handicap, luând în considerare dorinţele copilului/adolescentului, precum şi ale părinţilor săi cu privire la: calitatea şi natura accesoriilor necesare, în special terapeutice sau de recuperare/reabilitare; serviciile oferite de o persoană angajată cu titlu provizoriu pe perioada şcolarizării; utilizarea materialelor pedagogice adaptate.

PPS asigură coerenţa întregului parcurs şcolar al elevului cu handicap.

Pe baza acestui proiect, Comisia pentru drepturile şi autonomia persoanelor cu handicap (CDAPH) adoptă deciziile de orientare.

Materiale didactice adaptate

Reuşita parcursului şcolar al unui elev cu dizabilităţi poate fi condiţionată de utilizarea materialelor pedagogice adaptate. Necesitatea elevului de a dispune de acest material este evaluată de către echipa pluridisciplinară a Comisiei pentru drepturile şi autonomia persoanelor cu handicap, în cadrul proiectului personalizat de şcolarizare. Materialul pentru uz individual este pus la dispoziţia elevului în cadrul unei convenţii de plată, care se referă în special la materialele informatice adaptate (tastatura Braille, material logistic specific, dispozitive adaptate).

Amenajarea condiţiilor pentru trecerea probelor la examene şi concursuri

Dispoziţii speciale sunt prevăzute pentru a permite elevilor cu dizabilităţi să se prezinte la examene şi concursuri organizate de Ministerul Educaţiei Naţionale, în anumite condiţii: sprijinul unei terţe persoane; creşterea cu 1/3 a timpului alocat probelor de examen (concurs); utilizarea echipamentelor (materialelor) specializate.

Candidaţii pot solicita eşalonarea probelor de examen în mai multe sesiuni şi, potrivit Regulamentului propriu al fiecărui examen, pot solicita adaptarea sau scutirea de probe.

Acţiuni de formare

Sprijinul şi asistenţa educaţională pentru profesorii care primesc în clasele lor elevi cu dizabilităţi fac obiectul unui plan de măsuri la nivelul fiecărui departament  pentru perioada fiecărui an şcolar. Planul de măsuri este destinat profesorilor care nu sunt specializaţi în domeniul copiilor/adolescenţilor cu dizabilităţi.

Pe de altă parte, asistenţii educaţionali/auxiliari, precum şi persoanele angajate pe bază de contract sunt instruite pentru a putea să acorde sprijinul cel mai eficient copilului /adolescentului cu handicap pe care-l însoţesc.

Legea n°2005 – 380 din 23 aprilie 2005 privind politica şi programul pentru viitorul şcolii
 garantează punerea în aplicare, în sprijinul elevilor afectaţi de tulburări de limbaj specifice oral şi/sau scris, facilităţi de şcolarizare şi acţiuni de sprijin şi asistenţă, în măsura în care acestea trebuie să fie adaptate la severitatea tulburării.
Potrivit art.321-4, în şcoli, structuri particulare şi acţiuni de sprijin sunt prevăzute în sprijinul elevilor care întâmpină dificultăţi, inclusiv elevii cu tulburări specifice limbajului oral şi/sau scris, cum ar fi dislexia. Atunci când aceste probleme sunt grave şi permanente, elevii primesc o educaţie adaptată. Pentru aplicarea dispoziţiilor legii, unităţile de învăţământ se pot regrupa pentru a propune structuri de primire adaptate acestei categorii de elevi.
Tulburările specifice de limbaj oral şi scris care fac obiectul Circularei Ministerului Educaţiei Naţionale şi a Ministerului Cercetării nr. 2002-024 din 7 februarie 2002 sunt cuprinse într-un ansamblu general de tulburări specifice de învăţare care includ dislexia, discalculia şi tulburarea atenţională cu sau fără hiperactivitate.
Planul global propus de această circulară trebuie să permită o mai bună identificare şi o includere mai eficientă a tulburărilor specifice de limbaj, în special în cadrul şcolii. Planul trebuie să dea posibilitatea părinţilor acestor copii de a avea acces într-un termen rezonabil la un diagnostic precis însoţit de un management adecvat pentru fiecare situaţie. Acesta se concentrează pe trei priorităţi: cunoaşterea şi înţelegerea acestor tulburări; asigurarea continuităţii parcursului şcolar al elevilor cu tulburări de limbaj; organizarea răspunsurilor.

1.Cunoaşterea şi înţelegerea acestor tulburări se referă la următoarele coordonate:

- prevenirea fără stigmatizare - protocoalele naţionale de evaluare a limbajului oral sau scris în şcoala elementară (clasa a-2-a şi clasa a-6-a) sunt îmbogăţite cu numeroase exerciţii, pentru a permite cadrelor didactice din aceste clase, în colaborare cu membrii Reţelei de ajutor specializat pentru elevii aflaţi în dificultate (RASED)
, analiza dificultăţilor cu care se confruntă elevii în procesul de învăţare a limbajului oral şi scris;
- identificarea, depistarea şi diagnosticarea – profesorii împreună cu membrii echipei RASED vor identifica elevii care prezintă semne ale acestor tulburări. Urmează informarea părinţilor acestor copii, care vor furniza informaţii legate de manifestările copilului în cadrul familiei. După identificarea copiilor care prezintă semne ale tulburărilor, un medic, în funcţie de vârsta copilului va proceda la depistarea şi diagnosticarea tulburării. Potrivit art. L 541-1 din Codul educaţiei, toţi copiii care au împlinit vârsta de 6 ani trebuie supuşi obligatoriu unui examen medical. Acest bilanţ al stării de sănătate ar trebui să evolueze, fiind o modalitate clară de a explora abilităţile lingvistice ale copiilor, ceea ce ar conduce la un schimb de informaţii şi proiecte între familie, profesioniştii din domeniul sănătăţii şi cadrele didactice. Deci, calitatea identificării şi diagnosticării copiilor care prezintă o tulburare de limbaj specifică este un pas esenţial şi important pentru definirea celor mai bune condiţii privind asistenţa individualizată.

2. Referitor la asigurarea continuităţii parcursului şcolar al elevilor cu tulburări de limbaj, în special când aceste tulburări sunt severe, această prioritate nu poate fi realizată fără un parteneriat stabilit cu personal specializat în domeniul îngrijirii şi recuperării/reabilitării medicale. Sprijinul presupune mobilizarea unei echipe pluridisciplinare.

3. În ceea ce priveşte cea de a treia prioritate a planului şi anume - organizarea răspunsurilor – sunt necesare trei componente şi anume:mobilizarea resurselor de o manieră coerentă la nivel de teritoriu, departament în unele cazuri sau la nivel de regiune în alte cazuri;formarea personalului pentru favorizarea cooperării/colaborării; promovarea studiilor şi cercetărilor în domeniu.

GERMANIA

Legislaţia germană defineşte nevoile educaţionale speciale ca reprezentând mijloacele speciale de sprijin pentru copiii cu dizabilităţi. Toate aspectele ce ţin de autoritatea în domeniu, ca şi de organizarea învăţământului pentru copii cu nevoi speciale, intră în materia de reglementare privind persoanele cu dizabilităţi
.
Dreptul copiilor cu dizabilităţi la educaţie şi instruire potrivit nevoilor lor este statuat în art.3 din Constituţie (Nicio persoană nu poate fi dezavantajată din cauza handicapului său), în capitolul XII din Codul Social, precum şi în Constituţiile celor 16 landuri. Prevederi detaliate conţin legislaţiile privind educaţia, la nivel de land (fiecare land decide propria politică în domeniul educaţiei). Există un acord unanim între cele 16 landuri în ceea ce priveşte definirea sintagmei „nevoi speciale”, astfel încât aceşti copii să poată beneficia mult mai uşor de avantajele create special pentru ei. În aprilie 2001 a intrat în vigoare noul Codul Social
, în care accentul principal se pune nu numai pe bunăstarea şi îngrijirea persoanelor cu handicap, ci şi pe principiul participării şi egalităţii de şanse. Codul este structurat în două părţi: 1. Reglementări privind persoanele cu handicap şi persoanele expuse riscului de excluziune şi 2. Reglementări speciale privind participarea persoanelor cu handicap sever la viaţa socială.

Dezvoltarea educațională generală și diversitatea de experiențe în practică cu privire la includere sau non-segregare au condus la o schimbare vizibilă, mai ales în ultimii ani. Diversitatea rezultatelor acestor experimente de incluziune a reprezentat baza pentru reglementarea pe cale legală. 

Dezvoltarea și organizarea învățământului special în landuri a fost armonizată prin mai multe rezoluții şi recomandări adoptate de Conferința Permanentă a Miniștrilor Educației și Culturii ai landurilor și în special prin Recomandarea privind organizarea școlilor speciale (Empfehlung zur Ordnung des Sonderschulwesens, martie 1972) și Recomandarea pentru tipurile individuale de educație specială. Situația actuală este reglementată de Recomandările privind nevoile educaţionale speciale în școlile din Germania (mai 1994). Recomandările Conferinței Permanente se aplică elevilor cu nevoi educaționale speciale, indiferent dacă suportul este oferit într-o școală publică normală sau într-o şcoală specială. 

În plus față de aceste recomandări generale, au fost dezvoltate recomandări suplimentare pentru tipurile individuale de învățământ special, care se concentrează pe: dificultăţi de învăţare, dezvoltare emoţională şi socială, vorbire, dezvoltare mentală, auz, dezvoltare fizică şi motorie, instruirea copiilor bolnavi. Suplimentar, există o Recomandare a Conferinţei permanente privind educaţia şi instruirea şcolară a copiilor şi tinerilor cu comportament autist
.
În toate şcolile primare există un cadru didactic special instruit pentru a recunoaşte cazurile de dislexie şi pentru a acorda sprijin corespunzător. Acesta lucrează în strânsă colaborare cu psihologul şcolii, iar în cazuri mai severe, se elaborează o programă specială individualizată. În cadrul şcolilor primare şi secundare sunt luate anumite măsuri pentru sprijinirea copiilor dislexici, precum: copilul beneficiază de un timp mai mare în cazul testărilor şi examinărilor; sunt permise şi folosite materiale didactice speciale; o parte din examinările scrise sunt înlocuite cu examinări orale; profesorul îi citeşte elevului textele exerciţiilor scrise. Autorităţile şcolare aplică aceste măsuri în mod flexibil, potrivit gradului evaluat de specialist
.
ITALIA

Nu există o lege specială privind copiii afectaţi de dislexie.

Legea 104/1992 privind asistenţa, integrarea socială şi drepturile persoanelor cu dizabilităţi
 stabileşte modul în care elevii cu dizabilităţi pot fi integraţi în mediul şcolar.
Elevii dislexici pot fi certificaţi formal ca fiind persoane cu dizabilităţi sau pot fi certificaţi de un specialist în domeniu.
Legea prevede integrarea elevilor cu orice fel de handicap. Astfel, o echipă specializată elaborează un proiect educaţional personalizat, care nu se referă doar la parcursul şcolar ci şi la planificarea etapelor dintr-un plan global mai larg de viaţă. Există profesori specializaţi pentru educaţia elevilor cu dizabilităţi. Pot fi încheiate acorduri între şcoală şi autorităţile locale pentru elaborarea unui plan de învăţământ special şi pentru implementarea acestuia. Planul conţine obiective, propuneri de activităţi, metode, termene, spaţii necesare, materiale şi resurse disponibile. Sunt stabilite, de asemenea proceduri de evaluare şi monitorizare.

În cazul în care un elev cu dislexie are acest diagnostic stabilit de un specialist, el beneficiază de intervenţii individualizate, de utilizarea instrumentelor compensatorii şi a măsurilor reductive.

Legea stabileşte în acest sens:

· instrumente compensatorii: alfabet, casete cu litere, formule geometrice, calculator, scanner, înregistrator, cititor de ecran, software cum ar fi programe de scris, etc.

· măsuri reductive: elevul cu dizabilităţi nu va citi cu voce tare, nu va scrie rapid sub dictare, nu va studia o limbă străine în formă scrisă şi va avea la dispoziţie un timp mai mare la examenele scrise şi pentru studiul la domiciliu.

· la sfârşitul anului şcolar, o comisie formată din profesori specializaţi va întocmi un raport referitor la etapele parcurse de elevul cu dislexie şi va stabili modalitatea în care vor decurge testele. În timpul examenului elevii vor putea utiliza instrumente tehnologice şi vor avea mai mult timp la dispoziţie. Testarea orală va avea o importanţă mai mare, în special pentru domeniul limbilor străine. La evaluarea finală se va pune un accent mult mai mare pe conţinutul lucrării, decât pe forma acesteia.

Abordările speciale utilizate în timpul examenelor nu vor fi menţionate în certificatul final.
LETONIA

Constituţia letonă consacră dreptul fundamental al oricărei persoane la educaţie, fără niciun fel de discriminare.

Capitolul VIII al Legii privind învăţământul general
 (1999), cu modificările şi completările ulterioare, este dedicat învăţământului special. Aici se statuează că învăţământul special face parte integrantă din învăţământul general şi sunt definite programele şcolare speciale. Furnizarea de servicii educaţionale pentru copii cu nevoi speciale, precum şi procedurile de identificare a nevoilor speciale sunt stabilite în Regulamentele adoptate de guvern Scopurile şi obiectivele învăţământului general sunt descrise în Standardele Educaţiei Generale, care sunt adoptate de guvern. Principiile și procedurile de evaluare a elevilor, inclusiv a celor cu nevoi speciale, sunt, de asemenea, adoptate de către guvern.

Legea învăţământului general a fost modificată în anul 2011, introducând următorul text: Nevoile speciale sunt acele nevoi care presupun sprijin corespunzător şi reabilitare medicală, dând celor care învaţă oportunitatea de a parcurge programe educaţionale în concordanţă cu starea de sănătate, abilităţile şi nivelul de dezvoltare personală. Beneficiul unui sprijin corespunzător pentru elevii cu nevoi speciale, incluşi în învăţământul public general, trebuie să fie asigurat de instituţia şcolară respectivă. Planurile de educaţie individuală trebuie să fie elaborate pentru fiecare elev cu nevoi speciale în parte, care urmează cursurile de învăţământ general.

MAREA BRITANIE
Cadrul legal


Disability Discrimination Act 1995


Education Act 1996, section 312


Special Educational Needs and Disability Act – SENDA, 2001


Disability Discrimination Act 2005


Legea Educaţiei elaborată în anul 1996 şi modificată în anul 2001 prin intermediul Legii privind educaţia copiilor cu nevoi speciale şi a celor cu dizabilităţi, încadrează problematica copiilor afectaţi de dislexie în cadrul celor cu nevoi speciale. Un copil necesită un sistem special de educaţie dacă manifestă dificultăţi de învăţare semnificativ mai mari decât majoritatea copiilor de aceeaşi vârstă cu el şi are dizabilităţi
 care îl impiedică să beneficieze de facilităţile sistemului educaţional de masă.


De asemenea, legislaţia prevede că un copil nu poate fi încadrat în rândul celor care au dificultăţi de învăţare dacă vorbeşte o limbă diferită în mediul familial faţă de cea în care i se face predarea la clasă sau dacă dă dovadă de abilităţi speciale de învăţare (supradotaţi).


Autorităţile locale deţin un rol primordial în procesul de identificare a copiilor cu nevoi speciale precum şi în cadrul evaluării nevoilor acestora, ţinandu-se cont de factorii educaţionali, medicali, psihologici ş.a. Conform Legii privind educaţia copiilor cu nevoi speciale şi a celor cu dizabilităţi, autorităţile locale trebuie să asigure accesul nediscriminatoriu al copiilor la învăţământ şi să promoveze principiul egalităţii de şanse. Autorităţile locale trebuie să pună la dispoziţiă părinţilor informaţii şi ghiduri privind educaţia copiilor cu nevoi speciale, precum şi mijloacele de soluţionare ale posibilelor conflicte. 


Autorităţile locale trebuie să plaseze copiii cu nevoi speciale în cadrul învăţământului de masă, alături de ceilalţi copii. Şcolile trebuie să admită toate cererile de înscriere ale copiilor evaluaţi anterior ca având nevoi speciale sau neevaluaţi sau care se află în plin proces de evaluare. Şcolile pot refuza înscrierea doar dacă este depăşit numărul legal de 30 de copii per clasă sau dacă există o incompatibilitate clară între nevoile de educaţie ale celorlalţi copii şi cele ale copilului cu dizabilităţi. 


Legea Educaţiei prevede ca autorităţile locale să efectueze o evaluare amplă în cazul copiilor cu nevoi speciale, şi în unele cazuri, chiar să dezvolte programe personalizate de educaţie cu ajutorul mai multor cadre specializate, suplimentare celor existente în cadrul şcolilor. 

Codul de bune practici privind educarea copiilor cu nevoi speciale
 şi Ghidul părinţilor dedicat educaţiei copiilor cu nevoi speciale
 conţin informaţii detaliate privind modalitatea de identificare şi evaluare a copiilor cu nevoi speciale, strategii şi mijloace de sprijin al acestora. Unităţile de învăţământ locale trebuie să aibă în vedere prevederile Codului, sarcina aplicării acestora căzând în autoritatea fiecărei şcoli. 


Codul prevede o abordare graduală (“step by step”), a cărei primă etapă o constituie identificarea de către profesori a copilului cu nevoi speciale, strângerea de informaţii şi acordarea unui prim ajutor elevului în cauză. În această fază, părinţii pot atrage atenţia profesorilor privind apariţia unor manifestări de dislexie, aceştia având rolul să investigheze problema. De asemenea, părinţii pot căuta sprijin în serviciile locale de parteneriat cu părinţii, care le pot pune la dispoziţie informaţii privind organizaţiile voluntare locale şi alte grupuri de suport pentru părinţi. În etapele următoare, profesorii de la clasă împreună cu un profesor coordonator specializat în munca cu copii cu nevoi speciale (“SENCO”) pregătesc un plan educaţional individual, urmând, dacă situaţia o impune, ca un grup de specialişti (psiho-pedagogi, logopezi şi alţi profesori specializaţi) din afara şcolii să vină în ajutorul copilului cu nevoi speciale.


Fiecare etapă parcursă de către elevii cu nevoi speciale presupune o atentă monitorizare şi evaluare astfel încât să răspundă întru totul nevoilor individuale ale acestora. 


Directorii de şcoli au obligaţia să formuleze o strategie şcolară care să răspundă copiilor cu nevoi speciale, care va fi prezentată părinţilor prin intermediul unui raport anual. Conţinutul strategiei şcolare şi a raportului anual este reglementat de legislaţia în vigoare. Documentul privind strategia şcolară trebuie să includă specificaţii clare privind evaluarea măsurilor luate în privinţa copiilor cu nevoi speciale, precum şi rata de succes a acestora. Totodată, documentul trebuie să conţină şi informaţii privind modalitatea prin intermediul căreia părinţii pot face reclamaţii împotriva măsurilor luate în cadrul şcolii. 


În puţinele cazuri în care resursele educaţionale ale şcolilor nu pot acoperi întreaga paletă de măsuri care trebuie luate în cazul copiilor cu nevoi speciale, autorităţile locale de învăţământ trebuie să demareze o evaluare amplă a situaţiei acestora (“assessment”). În cadrul evaluării vor fi consultate mai multe cadre specializate precum coordonatorul şcolar, psihologi, medici, reprezentanţi ai serviciilor sociale, precum şi orice alţi specialisti pe care autorităţile locale doresc să îi solicite în procesul de evaluare. De asemenea, părinţii pot solicita autorităţilor, dacă consideră necesar, începerea procesului de evaluare. Finalitatea acestui proces se referă la emiterea unei decizii (“statement”) din partea autorităţilor locale în termen de 26 de săptămâni de la începerea demersului, prin intermediul căreia se va hotărâ sau nu finanţarea din bugetul local al şcolii sau al unor programe educaţionale suplimentare sau chiar se va decide relocarea copilului în cauza la altă şcoală care deţine mijloacele necesare educaţiei copiilor cu nevoi speciale.


  Autorităţile locale au datoria să înştiinţeze părinţii privind intenţia de emitere sau reemitere a unei decizii. În acest caz, părinţii vor primi o propunere a deciziei autorităţilor locale (“draft statement”), având un răstimp de 15 zile pentru a aduce modificări textului sau pentru a opta în colaborare cu autorităţile locale pentru o anumită unitate şcolară din învăţământul de masă sau din învăţământul special, finanţabilă din bugetul autorităţilor locale. În unele cazuri, autorităţiile locale au dreptul să refuze emiterea unei decizii, trebuind să motiveze această decizie în scris părinţilor şi tuturor instituţiilor şi cadrelor specializate implicate. În cazul în care părinţii nu sunt de acord cu decizia autorităţilor locale de învăţământ, au dreptul să o conteste la Tribunalul privind educaţia copiilor cu nevoi speciale şi dizabilităţi (“Special Educational Needs and Disability Tribunal”). 


Autorităţile locale de învăţământ trebuie să asigure punerea în practică a hotărârii Tribunalului.


 Autorităţile locale au obligativitatea de a verifica anual situaţia copiilor cu nevoi speciale cărora li s-au emis decizii şi dacă situaţia o impune, pot efectua verificări şi mai des.
NORVEGIA
Legea învățământului
 garantează dreptul la educație specială la vârsta de școlarizare obligatorie. Toate centrele locale de sănătate cooperează cu Serviciul psihologic pedagogic (PPS). PPS poate fi contactat de serviciile de sănătate, instituții de îngrijire de zi şi școli.

Părinții pot cere, de asemenea, ajutor direct. Persoanele de toate vârstele au dreptul legal la educație specială, dar învățământul special nu este obligatoriu. Prin urmare, părinții trebuie să își dea acordul în scris înainte de intervenţia serviciului. Elevii cu nevoi educaționale speciale au dreptul la educație specială, în conformitate cu evaluarea profesională. Serviciul PPS municipal are responsabilități consultative. Sistemul Național de Asistență pentru învățământul special ajută municipalitățile şi școlile în munca lor cu copii, tineri și adulți cu nevoi speciale. 

Învățământul special este un drept garantat prin Legea educației, care este destinat să asigure educație adaptată și echitabilă pentru persoanele care nu fac sau nu pot obține rezultate satisfăcătoare cu programul de predare regulat. Pentru marea majoritate a elevilor în cauză, învățământul special este oferit la școala de care aparține elevul, cel mai adesea într-o clasă. Elevii pot fi pregătiţi în grupuri mici împreună cu alți elevi cu nevoi educaționale speciale sau individual. 

Copiii / tinerii cu probleme comportamentale şi emotionale pot, în unele cazuri, să fie înscriși într-un program educațional axat pe competențe sociale şi practice. Astfel de programe pot fi organizate în clase speciale în școlile obișnuite sau în departamentele de școală separate. În ultimii ani, a existat o anumită creștere a numărului de astfel de programe. 

Nu există reglementări care să specifice metodele de predare pentru învățământul special în școlile primare, ci anumite principii pe care se pot baza activităţile educaţionale. Unul dintre aceste principii este adaptarea educaţiei la nevoile elevilor, stop in care şcoala elaborează planuri speciale pentru fiecare disciplină şi pentru fiecare clasă.  În unele cazuri este necesar ca profesorul să coopereze cu Serviciul psiho-pedagogic din cadrul sistemului național de sprijin pentru învățământul special. Schimbări semnificative în educația unui copil se poate face doar în colaborare cu părinții. Municipalitatea este responsabilă pentru furnizarea de materiale didactice necesare și echipamente.

În învățământul secundar superior, aproximativ două treimi dintre elevii care primesc educaţie  specială sunt integrate în clase obișnuite, în timp ce o treime participă la cursuri speciale.

Youth Service follow-up a fost creat ca parte a unei reforme majore în învăţământul liceal în 1994 (Reforma 94). Reforma a stabilit dreptul legal la învățământul secundar superior. Unul dintre obiectivele principale ale serviciului a fost acela de a răspunde provocărilor legate de rata ridicată de abandon școlar în învățământul secundar.

Serviciul Youth Service este stabilit prin Legea educaţiei şi trebuie oferit tuturor tinerilor cu vârste între 16 şi 21 de ani, care nu sunt înscrişi la nicio şcoală şi nu au un loc de muncă. Scopul principal este de a îi ajuta să obțină o instrucţie generală, o calificare profesională formală sau o calificare parțială, care pot îmbunătăți accesul acestora la piața forţei de muncă. Obiectivul principal al serviciului este să încurajeze aceşti tineri la o revenire în cadrul sistemului de învățământ și să le acorde sprijin, în colaborare cu consilierii din licee. În cazul în care nu sunt dispuși să se întoarcă în sistemul educaţional, acestia ar trebui să fie ajutaţi - de multe ori cu ajutorul serviciului public de ocupare - pentru a obține un loc de muncă sau pentru a li se oferi un loc într-un program public finanţat.

Există cinci centre de resurse naţionale pentru învăţământul special - unul în fiecare regiune. Unul dintre ele este cu capital privat, dar subvenţionat. Acestea deţin şcoli speciale care să satisfacă nevoile pe plan local pentru copiii care locuiesc la domiciuliu. Alţi elevi sunt şcolarizaţi cu regim de internat. 

OLANDA


Cadrul legal

Compulsory Education Act 1969

Primary Education Act (WPO)


Expertise Centres Act (WEC)

 
Secondary Education Act (WVO)


Legea privind educaţia primară (corespunzând vârstei şcolare cuprinse între 4-12 ani), a intrat în vigoare la 1 august 1998, înlocuind legile anterioare privind educaţia primară şi cea specială, emise în anul 1985. Legea are scopul de a unifica domeniul educaţiei primare şi a celei speciale, sub motto-ul “Mergem la şcoală împreună”, permiţând accesul facil al copiilor cu nevoi speciale în cadrul învăţământului de masă. De asemenea, legislaţia corespunzătoare educaţiei secundare (până în 20 de ani), a reglementat fuzionarea învăţământului special cu cel de masă şi crearea unor instituţii speciale de instruire practică sau educaţie specială. 


Legea privind centrele de expertiză (1998) reglementează organizarea unor centre de expertiză la nivel regional, respectiv consorţii de şcoli aparţinând învăţământului de masă şi cel special, organizate pe patru mari direcţii de educaţie specială, respectiv:

· educaţia pentru cei cu handicap vizual, 

· educația pentru elevii cu probleme auditive, cu handicap de comunicare și elevii cu tulburări severe de vorbire, 

· educaţia pentru elevii cu handicap psihic, fizic sau cu boli cronice, 

· educația pentru elevii cu tulburări de comportament, pentru copii inadaptabili şi bolnavi cronici.


Adoptarea legislaţiei privind centrele de expertiză a determinat o mai bună finanţare a domeniului educaţiei speciale, banii fiind direcţionaţi către consorţiile şcolare, care hotărăsc finanţarea suplimentară a copiilor cu nevoi speciale, acolo unde este cazul. Copiii cu nevoi speciale se pot transfera din învăţământul de masă în cel special şi vice versa, cu acordul unor comisii locale pentru nevoi speciale aparţinând consorţiilor regionale, statul subvenţionând educaţia fiecărui copil în parte în funcţie de nevoile individuale ale acestuia, indiferent de sistemul de educaţie frecventat. În ultimă instanţă, copiii cu nevoi speciale care necesită un ajutor suplimentar faţă de cel oferit în cadrul învăţământului de masă se pot înscrie în cadrul şcolilor speciale.

PORTUGALIA

Nu există o lege specială privind copiii  afectaţi de dislexie.

 Decretul – Lege nr. 3/2008 din 7 februarie privind educaţia specială
 reprezintă un pas înainte în ceea ce priveşte procesul de educaţie incluzivă. Reglementarea semnalează o schimbare majoră, în sensul că eligibilitatea elevilor nu se bazează pe un proces de diagnosticare şi etichetare, ci pe o evaluare bio-fizico-socială, utilizând Clasificarea internaţională a funcţionării, dizabilităţii şi sănătăţii pentru copii şi tineri
, conform criteriilor OMS.
Un elev este eligibil pentru învăţământul special, în cazul în care există o limitare semnificativă a activităţii şi participării lui în unul sau mai multe domenii ale vieţii sale.

O recomandare
 pentru evaluare, cu scopul de a determina nevoile educaţionale speciale ale copilului poate fi făcută de părinţi, profesori sau personalul care se ocupă de copil la şcoală sau în mediul în care trăieşte acesta. În acest sens, se realizează o solicitare scrisă în care este descrisă starea copilului şi sunt furnizate date relevante pentru procesul evaluare.

Profesorii specializaţi în domeniu şi psihologii din cadrul şcolii vor evalua cazul şi vor stabili suportul particular acordat copilului aflat în dificultate. De asemenea vor elabora un raport.

Raportul trebuie să conţină rezultatele evaluării, utilizând Clasificarea internaţională a funcţionării, dizabilităţii şi sănătăţii pentru copii şi tineri conform OMS. Conducerea şcolii este abilitată să ia decizia finală cu privire la fiecare caz.

Şcoala poate solicita sprijin din afară, de la serviciile de sănătate, centrele de resurse privind educaţia incluzivă/integrată din şcolile speciale sau alte persoane care pot contribui la procesul de evaluare.

Dacă procesul de evaluare indică nevoi educaţionale speciale pentru copil, Decretul – Lege nr. 3/2008 din 7 februarie privind educaţia specială stabileşte suportul specializat prin următoarele măsuri:stabilirea unui profil în ceea ce priveşte funcţionarea elevului;stabilirea indicatorilor de integrare funcţională;stabilirea factorilor de mediu care pot influenţa învăţarea;suport educaţional individualizat ;adaptări curriculare;adaptări în procesul de evaluare; tehnologii de asistare şi recuperare/reabilitare;calendar pentru activităţile şcolare.

SPANIA

Cadrul legal care guvernează sistemul de învăţământ din Spania este format din Constituţie, Legea organică privind dreptul la educaţie (1978) şi Legea  organică privind învăţământul (2006), iar comunităţile autonome dispun de  dreptul de a adapta prevederile legislative în teritoriile lor.

În Spania, şcolile au un management pedagogic şi organizațional autonom, potrivit legii, în sensul în care pot să elaboreze, să aprobe și să pună în practică proiecte educaționale, proiecte de management, precum şi regulamente de organizare și funcționare.

Reglementările referitoare la elevii cu nevoi educaționale speciale sunt guvernate de principiile de normalitate și includere, de principiul non-discriminării şi egalităţii reale în accesul la educație şi de principiul flexibilităţii, prin adaptarea educaţiei la nevoile, interesele şi aptitudinile speciale ale oricărui copil. Școlarizarea elevilor în şcoli speciale sau centre speciale de educație, care poate fi prelungită până la vârsta de 21 de ani, are loc numai atunci când nevoile lor nu pot fi susţinute în cadrul şcolilor normale.

În virtutea principiului egalităţii în exercitarea dreptului la educaţie, Decretul Regal nr.696/28.04.1995 privind educaţia copiilor cu nevoi speciale prevede că autorităţile publice trebuie să întreprindă acţiuni compensatorii privind persoanele, grupurile sau zonele geografice defavorizate şi, totodată, să asigure resursele financiare necesare unor astfel de acţiuni, în scopul evitării oricăror inegalităţi de ordin social, economic, cultural, geografic, etnic etc. Elevii cu nevoi speciale vor urma cursurile unei şcoli normale, urmând programa şcolară obişnuită; numai în situaţia în care, în mod evident, nevoile unui asemenea copil nu mai pot fi susţinute, şcoala va recomanda părinţilor transferul la una din şcolile speciale. În acelaşi timp, decretul stabileşte etapele sistemului educaţional: etapa preşcolară (1-3 ani), gradiniţa (3-6 ani, voluntară, gratuită) şi învăţământul obligatoriu (gratuit, format din etapa primară – 6/12 ani şi etapa secundară – 12/16 ani). Elevii cu nevoi educaţionale speciale au la dispoziţie trei variante pentru a-şi continua formarea profesională: programele sociale asigurate în şcolile obişnuite, cu planuri de învăţământ adaptate nevoilor lor; programe speciale sociale cu precădere pentru formarea profesională; programele de trecere la viaţa de adult, destinate copiilor cu dizabilităţi severe sau permanente, cu durata de până la trei ani
.
STATELE UNITE ALE AMERICII
Legea educației persoanelor cu handicap (IDEA)
, este legea federală care reglementează modul în care statele și agențiile publice oferă intervenţie timpurie, educație specială și servicii conexe pentru copiii cu dizabilități. Aceasta se adresează nevoilor educaționale ale copiilor cu dizabilități de la naștere până la vârsta de 18 sau 21 de ani. De-a lungul timpului Legea şi-a extins domeniul de aplicare. Ultimile modificări semnificative s-au operat în anul 2004. 
Scopul acestei legi este acela este de a oferi educaţie specială astefel încât să poată satisface nevoilile unice ale copiilor cu dizabilităţi eligibile începând cu vârsta preşcolară şi până la 21 de ani. Elevii trebuie să fie pregătiţi pentru continuarea educaţiei, ocupării forţei de muncă şi viaţă independentă.
Legea prevede că şcolile publice creează un program de educaţie individualizat pentru fiecare elev eligibil, conform standardelor de invaliditate. Mediul trebuie să fie adecvat la nevoile acelui copil şi cât mai puţin restrictiv. Când un copil se califică pentru acordarea acestor servicii, se convoacă o echipă care urmează să proiecteze un plan de educaţie. Echipa este formată şi din părinţii copilului şi cel puţin unul din profesorii care se ocupă cu educaţia permanentă a copilului, un profesor de educaţie specială şi un administrator sau membru al Comisiei de educaţie specială, reprezentant care are cunoştinţe adecvate de disponibilitate a serviciilor speciale din districtul respectiv. Părinţii sunt consideraţi a fi membri egali ai echipei, împreună cu personalul şcolii. Pe baza rezultatelor evaluării complete de învăţământ, această echipă colaborează pentru a elabora un program de educaţie individualizat.
 
Statul Texas

Statul Texas a fost primul stat care a elaborat, în anul 1985, o lege specială pentru dislexie. 

În mai 1998, Consiliul de Stat pentru Educație a revizuit liniile directoare pentru persoanele dislexice; Procedurile privind dislexia si tulburările conexe
  oferă districtelor școlare și părinților informații suplimentare cu privire la legislaţia statului Texas şi cea federală, Legea federală de educaţie a persoanelor cu handicap şi secţiunea 504 din Legea de reabilitare din 1973. 

Screen-ing şi tratament pentru dislexia și tulburări asociate
:
1.    Elevii înscrişi în școlile publice din statul Texas sunt reevaluaţi periodic pentru tulburări de dislexie, în conformitate cu un program aprobat de către Consiliul de Stat pentru Educație.

2.    În conformitate cu programul aprobat de către Consiliul de Stat pentru Educație, consiliul de administrație al fiecărui district școlar trebuie să asigure tratamentul pentru orice elev diagnosticat cu dislexie sau cu o tulburare conexă.

3.    Consiliul de Stat pentru Educație adoptă normele și standardele necesare pentru a administra această secțiune.

4.    În această secțiune: "dislexie" înseamnă o tulburare de origine constituțională manifestată printr-o dificultate în procesul de învățare pentru a citi, scrie, sau calcula, cu metode convenţionale, informații adecvate și oportunități socio-culturale. "Tulburări conexe" include tulburările similare pentru sau în legătură cu dislexie, cum ar fi dezvoltare auditivă insuficientă, disgrafie şi handicap de dezvoltare de ortografie.

Administratorul de district școlar trebuie să se asigure că sunt urmate procedurile de identificare a unui elev cu dislexie sau o tulburare conexă și cele privind furnizarea de servicii adecvate de instruire pentru elev. Aceste proceduri vor fi monitorizate de către Agenția de Educație Texas (TEA).
Procedurile  trebuie să fie puse în aplicare în conformitate cu reglementările Consiliului de Stat pentru Educație (SBOE, cu strategiile aprobate pentru screening și cu tehnicile pentru tratarea tulburărilor de dislexie și celor conexe. Strategiile și tehnicile sunt descrise în "Procedurile privind dislexie și tulburări asociate," un set de linii directoare flexibile pentru districtele locale, care pot fi modificate prin SBOE doar cu dialog extins, care include educatori și profesioniști în domeniul dislexiei şi tulburărilor conexe din întregul stat. Screening-ul trebuie să fie efectuat numai de către profesionişti, persoane  instruite pentru a evalua elevii cu tulburări de dislexie și conexe.

În cazul efecturăii  unei proceduri de evaluare, este obligatorie notificarea către părintele elevului sau tutorele acestuia. 

Părinţii sau tutorii elevilor care se încadrează în prevederile Legii de reabilitare din 1973, § 504, trebuie să fie informaţi cu privire la toate serviciile și opțiunile disponibile pentru elevi de către statul federal.

Un elev care primeşte servicii suplimentare de la statul federal va avea acces şi la serviciile locale.

Fiecare district şcolar trebuie să poată oferi şi un program de educaţie pentru părinţii copiilor dislexici. Acest program trebuie să includă: gradul de conştientizare a caracteristicilor dislexiei şi a altor tulburari asociate; informații privind testarea și diagnosticarea, informații cu privire la strategiile eficiente pentru elevii dislexici.

 

Statul California

Codul Învățământului
 - SECȚIUNEA 56333-56338
Un elev este eligibil pentru învăţământul special dacă demonstrează înţelegearea cu dificultate sau folosind un limbaj neconcordant, dizabilităţi care nu pot fi corectate fără educaţie specială. Astfel, pentru a fi eligibil, ca urmare a evaluării de către un specialist, trebuie să prezinte una din următoarele afecţiuni: tulburări de articulare; voce anormală care impune şi o examinare medicală corespunzătoare; dificultăţi de fluenţă, care conduc la un flux anormal de exprimare verbală ce afectează comunicarea între elev și ascultător; un vocabular  inadecvat ca nivel de achiziţie care este necorespunzător comparativ cu cel al colegilor; pierderea auzului, care duce la o tulburare de limbaj sau de vorbire și afectează în mod semnificativ performanța școlară.

Un handicap de învăţare specific, astfel cum este definit în secțiunea 1401 (30) din titlul 20 din Codul Statelor Unite, înseamnă o tulburare în una sau mai multe din procesele psihologice de bază implicate în înțelegerea sau în utilizarea limbajului, vorbit sau scris, care se poate manifesta prin capacitatea redusă de a asculta, a vorbi, a citi, a scrie, a fraza, sau a efectua calcule matematice. Termenul "Dizabilitate de învăţare specifică" presupune existenţa unui handicap ca urmare a unor leziuni cerebrale, disfuncţii minime ale creierului, dislexie și dezvoltare afazică. Nu sunt incluse aici problemele de învățare datorate unor dificultăţi de auz,  dizabilități intelectuale, tulburări emoționale sau cele determinate de dezavantajele de mediu, culturale sau economice.

Prin derogare de la orice alte legi și în conformitate cu secțiunea 1414 (b) (6) din titlul 20 din Codul Statelor Unite, pentru a determina dacă  elevul are o dizabilitate de învăţare specifică, astfel cum este definită în subdiviziunea (A), o agenție educațională locală trebuie să ia în considerare dacă un elev are o discrepanță mare între realizarea și capacitatea intelectuală în exprimarea orală, ascultare - înțelegere, exprimare în scris, abilitate de bază de citire, citire - înțelegere, calcul matematic, sau raționament matematic.

 

SUEDIA
Cadrul legal

Education Act
 1985

Legea Educaţiei reglementează accesul nediscriminatoriu al tuturor copiilor cu nevoi speciale, incluzând aici şi cazul copiilor afectaţi de dislexie,  în cadrul învăţământului obligatoriu.  


Curricula naţională stabileşte cadrul general al sistemului de învăţământ, urmând ca în responsabilitatea autorităţilor locale să intre organizarea efectivă a sistemului de educaţie preşcolară, şcolară şi gimnazială. Municipalităţile subvenţionează şcolarizarea elevilor, fie în sistemul de stat, fie în cel privat, atât timp cât unităţile de învăţământ frecventate nu încasează taxe şcolare suplimentare.

Agenţia Naţională pentru Educaţie Specială
 reprezintă un partener la nivel naţional al municipalităţilor şi unităţilor şcolare, sprijindu-le cu toate resursele necesare educaţiei copiilor cu probleme vizuale, auditive şi tulburări de limbaj. Totodată, Agenţia deţine trei şcoli naţionale şi cinci şcoli regionale, în cadrul cărora pot fi înscrişi copiii cu nevoi speciale.

Cea mai utilizată metodă care vine in sprijinul copiilor cu nevoi speciale încadraţi în învăţământul obligatoriu o reprezintă planurile de acţiune (“action plan”), care sunt concepute de către profesori în colaborare cu elevii, părinţii acestora, profesorii specialişti şi reprezentanţii autorităţilor serviciilor sociale şi de sănatate. Aceste planuri au rolul de a identifica necesităţile educaţionale ale elevului, măsurile concrete care se impun, precum şi evidenţierea progreselor realizate de către acesta.
Începând cu anul 1996, învăţământul obligatoriu conţine programe special destinate întrajutorării copiilor diagnosticaţi cu dizabilităţi severe – “sarskola”
, a căror implementare a fost preluată de municipalităţi de la nivelul districtelor. Învăţământul obligatoriu pentru copii cu nevoi speciale reprezintă o alternativă la învăţământul obligatoriu şi conţine 9 ani de studiu (la fel ca şi cel obligatoriu), în cadrul cărora se pune un accent deosebit pe educaţia estetică, comunicare, abilităţi motorii, activităţi zilnice şi percepţia realităţii.
� � HYPERLINK "http://dislexic.ro/despre-dislexie/ce-este-dislexia/" �http://dislexic.ro/despre-dislexie/ce-este-dislexia/�


� � HYPERLINK "http://www.ris.bka.gv.at/GeltendeFassung.wxe?Abfrage=Bundesnormen&Gesetzesnummer=10009576" �http://www.ris.bka.gv.at/GeltendeFassung.wxe?Abfrage=Bundesnormen&Gesetzesnummer=10009576� 


� � HYPERLINK "https://webgate.ec.europa.eu/fpfis/mwikis/eurydice/index.php/Austria:Separate_Special_Education_Needs_Provision_in_Early_Childhood_and_School_Education" �https://webgate.ec.europa.eu/fpfis/mwikis/eurydice/index.php/Austria:Separate_Special_Education_Needs_Provision_in_Early_Childhood_and_School_Education� 


�� HYPERLINK "http://claroline.hecfh.be/claroline/claroline/backends/download.php?url=L2xlc19tb2R1bGVzX2R1X2NvdXJzL0NoYXBpdHJlXzUucGRm&cidReset=true&cidReq=PPHI" ��http://claroline.hecfh.be/claroline/claroline/backends/download.php?url=L2xlc19tb2R1bGVzX2R1X2NvdXJzL0NoYXBpdHJlXzUucGRm&cidReset=true&cidReq=PPHI�


� Tipul 1 este destinat copiilor şi adolescenţilor cu deficienţe intelectuale uşoare; Tipul 2 este destinat copiilor şi adolescenţilor cu deficienţe intelectuale moderate/severe; Tipul 3 este adaptat nevoilor educative ale copiilor şi adolescenţilor cu tulburări de personalitate sau comportament; Tipul 4 este adaptat nevoilor educative ale copiilor şi adolescenţilor cu deficienţe psihice; Tipul 5 este adaptat nevoilor educative ale copiilor şi adolescenţilor cu diferite afecţiuni; Tipul 6 este adaptat nevoilor educative ale copiilor şi adolescenţilor cu deficienţe vizuale; Tipul 7 este adaptat nevoilor educative ale copiilor şi adolescenţilor cu tulburări auditive.


� � HYPERLINK "http://www.apedys.org/dyslexie/article.php?sid=961" ��http://www.apedys.org/dyslexie/article.php?sid=961�





� � HYPERLINK "http://www.servat.unibe.ch/icl/sz00000_.html" ��http://www.servat.unibe.ch/icl/sz00000_.html� 


� � HYPERLINK "http://www.admin.ch/ch/f/rs/1/151.3.fr.pdf" �http://www.admin.ch/ch/f/rs/1/151.3.fr.pdf� 


� � HYPERLINK "http://www.admin.ch/ch/f/rs/8/831.20.fr.pdf" �http://www.admin.ch/ch/f/rs/8/831.20.fr.pdf� 


� � HYPERLINK "http://edudoc.ch/record/24710/files/HarmoS_f.pdf" �http://edudoc.ch/record/24710/files/HarmoS_f.pdf� 


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000809647" ��http://www.legifrance.gouv.fr/affichTexte.do?cidTexte=JORFTEXT000000809647�


� � HYPERLINK "http://www.education.gouv.fr/bo/2005/18/MENX0400282L.htm" ��http://www.education.gouv.fr/bo/2005/18/MENX0400282L.htm�


� � HYPERLINK "http://www.education.gouv.fr/bo/2003/25/MENX0300020L.htm" ��http://www.education.gouv.fr/bo/2003/25/MENX0300020L.htm�


� � HYPERLINK "http://www.education.gouv.fr/bo/2003/34/MENE0300417C.htm" ��http://www.education.gouv.fr/bo/2003/34/MENE0300417C.htm�


� � HYPERLINK "http://www.education.gouv.fr/botexte/bo020207/MENB0200174C.htm" ��http://www.education.gouv.fr/botexte/bo020207/MENB0200174C.htm�


� � HYPERLINK "http://www.education.gouv.fr/bo/2005/18/MENX0400282L.htm" ��http://www.education.gouv.fr/bo/2005/18/MENX0400282L.htm�


� RASED  - Reţeaua de ajutor specializat pentru elevii aflaţi în dificultate este o structură de învăţământ (educativă) în Franţa. Diferiţi actori sunt implicaţi în această reţea, şi anume: psihologi şcolari, profesori de educaţie specială. Reţeaua a fost înfiinţată în 1990 şi a fost modificată de-a lungul anilor. Ea oferă suport copiilor cu nevoi speciale din cadrul grădiniţelor şi şcolilor elementare. Astfel, asistenţa de specialitate este adaptată fiecărui elev aflat în dificultate. După o analiză şi o evaluare a dificultăţilor copilului, un proiect de intervenţie este propus nu numai elevului sau profesorilor, ci şi părinţilor. În mod regulat, elevul este evaluat, iar proiectul este readaptat în funcţie de rezultatele obţinute. Există o colaborare foarte strânsă între directorul şcolii, profesori şi membrii reţelei. Inspectorul şcolar de circumscripţie are responsabilitatea reţelei (RASED) din circumscripţia sa, a organizării interne, funcţionării şi evaluării acţiunilor întreprinse de aceasta.


� � HYPERLINK "http://www.european-agency.org/publications/ereports/sne-country-data-2012/SNE-Country-Data2012.pdf" �http://www.european-agency.org/publications/ereports/sne-country-data-2012/SNE-Country-Data2012.pdf� 


� � HYPERLINK "http://www.gesetze-im-internet.de/sgb_9/" �http://www.gesetze-im-internet.de/sgb_9/� 


� � HYPERLINK "http://www.european-agency.org/country-information/germany/national-overview/legal-system" �http://www.european-agency.org/country-information/germany/national-overview/legal-system�      


� � HYPERLINK "http://berlin.angloinfo.com/information/family/schooling-education/special-needs-education/" �http://berlin.angloinfo.com/information/family/schooling-education/special-needs-education/� 


� � HYPERLINK "http://www.handylex.org/stato/l050292.shtml" ��http://www.handylex.org/stato/l050292.shtml�


� � HYPERLINK "http://izm.izm.gov.lv/upload_file/en/laws/General_Education_Law.pdf" �http://izm.izm.gov.lv/upload_file/en/laws/General_Education_Law.pdf�


� � HYPERLINK "http://www.legislation.gov.uk/ukpga/1995/50/contents" �http://www.legislation.gov.uk/ukpga/1995/50/contents�


� � HYPERLINK "http://www.legislation.gov.uk/ukpga/1996/56/contents" �http://www.legislation.gov.uk/ukpga/1996/56/contents�


� � HYPERLINK "http://www.legislation.gov.uk/ukpga/2001/10/contents" �http://www.legislation.gov.uk/ukpga/2001/10/contents�


� � HYPERLINK "http://www.legislation.gov.uk/ukpga/2005/13/contents" �http://www.legislation.gov.uk/ukpga/2005/13/contents�


� Conform Legii privind discriminarea din anul 1995, o persoană cu dizabilităţi este definită ca fiind acea persoană cu un handicap fizic sau mental, care nu poate să-şi desfăşoare în mod normal activitatea zilnică. 


� � HYPERLINK "https://www.education.gov.uk/publications/standard/publicationDetail/Page1/DfES%200581%202001" �https://www.education.gov.uk/publications/standard/publicationDetail/Page1/DfES%200581%202001�


� � HYPERLINK "https://www.education.gov.uk/publications/standard/publicationDetail/Page1/DCSF-00639-2008" \l "downloadableparts" �https://www.education.gov.uk/publications/standard/publicationDetail/Page1/DCSF-00639-2008#downloadableparts�





� � HYPERLINK "http://www.regjeringen.no/upload/KD/Vedlegg/Grunnskole/Education_Act_Norway_30_September_2010.pdf" ��http://www.regjeringen.no/upload/KD/Vedlegg/Grunnskole/Education_Act_Norway_30_September_2010.pdf� 


� Reglementările privind şcoala primară, secundară şi educaţia specială sunt disponibile doar în limba olandeză şi pot fi consultate la: � HYPERLINK "http://www.european-agency.org/country-information/netherlands/publications-nl" �http://www.european-agency.org/country-information/netherlands/publications-nl�


�� HYPERLINK "http://dyslexia.europole.org/index.php?option=com_content&view=article&id=67:portuguese-legislation&catid=46:legislations&Itemid=60&lang=tr" ��http://dyslexia.europole.org/index.php?option=com_content&view=article&id=67:portuguese-legislation&catid=46:legislations&Itemid=60&lang=tr�


� Clasificarea internaţională a funcţionării, dizabilităţii şi sănătăţii, versiunea pentru copil şi adolescent (CIF-CA) poate fi folosită nu numai pentru a descrie şi a compara sănătatea populaţiilor în plan mondial, a dezvolta un limbaj semantic comun între toate sectoarele preocupate de sănătatea omului dar poate avea şi o serie de aplicaţii practice. CIF pare a fi o clasificare înalt comprehensivă, care acoperă virtual toate aspectele sănătăţii pacientului. Principala provocare pentru acceptarea CIF a fost dimensiunea sistemului de clasificare, care înglobează circa 1450 de categorii şi este în continuă dezvoltare. Este important să înţelegem că CIF este o clasificare, care nu pretinde a fi un instrument practic. 


OMS şi alte organisme internaţionale de cercetare au dezvoltat câteva instrumente derivate din CIF, menite să faciliteze utilizarea clasificării drept un instrument de investigaţie clinică – în evaluarea necesităţilor, elaborarea programelor de reabilitare, de terapie ocupaţională şi de stimulare a limbajului şi vorbirii, ajustarea tratamentelor la anumite condiţii şi optimizarea programelor de tratament, evaluarea profesională a sănătăţii, reabilitare şi evaluare a rezultatelor reabilitării sau tratamentului. CIF-CA poate fi aplicată în practica clinică separat sau în asociere cu unele instrumente de evaluare/măsurare în patologii musculoscheletale, paralizie cerebrală, tulburări de auz etc. 


�� HYPERLINK "http://dre.pt/pdf1s/2008/01/00400/0015400164.pdf" ��http://dre.pt/pdf1s/2008/01/00400/0015400164.pdf�


� � HYPERLINK "https://webgate.ec.europa.eu/fpfis/mwikis/eurydice/index.php/Spain:Legislation" �https://webgate.ec.europa.eu/fpfis/mwikis/eurydice/index.php/Spain:Legislation� 


� � HYPERLINK "https://webgate.ec.europa.eu/fpfis/mwikis/eurydice/index.php/Spain:Overview" �https://webgate.ec.europa.eu/fpfis/mwikis/eurydice/index.php/Spain:Overview� 


� � HYPERLINK "http://thomas.loc.gov/cgi-bin/query/z?c108:h.1350.enr" ��http://thomas.loc.gov/cgi-bin/query/z?c108:h.1350.enr�: 


� � HYPERLINK "http://community.brightstar-learning.com/2011/texasdyslexialaw/" ��http://community.brightstar-learning.com/2011/texasdyslexialaw/� 


� � HYPERLINK "http://www.altaread.org/state-laws.asp" ��http://www.altaread.org/state-laws.asp� 


� � HYPERLINK "http://www.dyslegia.com/state-dyslexia-laws/" ��http://www.dyslegia.com/state-dyslexia-laws/� 


� � HYPERLINK "http://www.leginfo.ca.gov/cgi-bin/displaycode?section=edc&group=56001-57000&file=56333-56338" ��http://www.leginfo.ca.gov/cgi-bin/displaycode?section=edc&group=56001-57000&file=56333-56338� 


� � HYPERLINK "http://www.government.se/sb/d/574/a/21538" �http://www.government.se/sb/d/574/a/21538�


� � HYPERLINK "http://www.spsm.se/sv/Om-webbplatsen/English/Supplementary-support/" �http://www.spsm.se/sv/Om-webbplatsen/English/Supplementary-support/�


� � HYPERLINK "http://www.skolverket.se/om-skolverket/in_english/the_swedish_education_system/2.881/2.896/what-is-the-compulsory-school-for-pupils-with-learning-disabilities-1.101967" �http://www.skolverket.se/om-skolverket/in_english/the_swedish_education_system/2.881/2.896/what-is-the-compulsory-school-for-pupils-with-learning-disabilities-1.101967�

